Evit a sell ouzh ar relijion ez eas an traoù war washaat e-pad eil lodenn ar XVIvet kantved. Ne voe ket doujet ouzh peoch Augsburg, rak eskibien zo, daoust mo doa kemmet kredenn, a nachas en em zizober diouzh o douaroù. Ouzhpenn da se e tiorrenas ar galviniezh en Alamagn, da lavaret eo e voe ur gredenn ouzhpenn. Padal e felle da gatoliked reter Europa (Aostria, Polonia) ma vefe dalchet ar gatolikiezh evel relijion bennañ.